CELEX: 32022D0947
Language: sk
Date: 2022-03-01 00:00:00
Title: Rozhodnutie Komisie (EÚ) 2022/947 z 1. marca 2022, ktorým sa schvaľuje program riešenia krízovej situácie banky Sberbank d.d. [oznámené pod číslom C(2022) 1402] (Iba anglické znenie je autentické)

20.6.2022   
               
               
                  SK
               
               
                  Úradný vestník Európskej únie
               
               
                  L 164/63
               
            
         ROZHODNUTIE KOMISIE (EÚ) 2022/947
         z 1. marca 2022,
         ktorým sa schvaľuje program riešenia krízovej situácie banky Sberbank d.d.
         
            
               [oznámené pod číslom C(2022) 1402]
            
         
         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1), a najmä na jeho článok 18 ods. 7 druhý pododsek,
         keďže:
         
                     (1)
                  
                  
                     Jednotná rada pre riešenie krízových situácií (SRB) predložila Komisii 1. marca 2022 o 17.26 hod. program riešenia krízovej situácie banky Sberbank d.d. usadenej v Slovinsku v súlade s článkom 18 ods. 7 nariadenia (EÚ) č. 806/2014.
                  
               
                     (2)
                  
                  
                     Rada SRB v programe riešenia krízovej situácie uvádza, že všetky podmienky na riešenie krízovej situácie stanovené v článku 18 ods. 1 prvom pododseku nariadenia (EÚ) č. 806/2014 sú v súvislosti s bankou Sberbank d.d. splnené, a posudzuje dôvody, prečo je opatrenie na riešenie krízovej situácie nevyhnutné vo verejnom záujme.
                  
               
                     (3)
                  
                  
                     V programe riešenia krízovej situácie sa v súlade s článkom 18 ods. 6 nariadenia (EÚ) č. 806/2014 určuje, že krízová situácia banky Sberbank d.d. sa začína riešiť, a stanovuje sa v ňom uplatnenie nástroja odpredaja obchodnej činnosti na inštitúciu, ktorej krízová situácia sa rieši. V programe riešenia krízovej situácie sa takisto uvádzajú dôvody, prečo sú všetky tieto prvky primerané.
                  
               
                     (4)
                  
                  
                     Komisia s programom riešenia krízovej situácie súhlasí. Predovšetkým súhlasí s dôvodmi, ktoré poskytla rada SRB a pre ktoré je riešenie krízovej situácie nevyhnutné vo verejnom záujme v súlade s článkom 18 ods. 5 nariadenia (EÚ) č. 806/2014.
                  
               
                     (5)
                  
                  
                     Program riešenia krízovej situácie, ktorý predložila rada SRB, by sa preto mal schváliť,
                  
               PRIJALA TOTO ROZHODNUTIE:
         
            Článok 1
            Program riešenia krízovej situácie banky Sberbank d.d. je schválený.
         
         
            Článok 2
            Toto rozhodnutie je určené Jednotnej rade pre riešenie krízových situácií.
         
         
            V Bruseli 1. marca 2022
            
               
                  Za Komisiu
               
               Mairead MCGUINNESS
               
                  členka Komisie
               
            
         
         
            (1)  Uverejnené v úradnom vestníku – 30. júla 2014 – L 225, s. 1 – 90: http://eur-lex.europa.eu/legal-content/SK/TXT/PDF/?uri=CELEX:32014R0806&from=SK.